नई दिल्ली: दिल्ली पुलिस ने फोन स्नैचिंग के आरोप में दो आरोपियों को गिरफ्तार किया है. पुलिस ने आरोपियों के पास से कई मोबाइल फोन बरामद किया है. गिरफ्तार आरोपियों की पहचान अर्जुन सिंह और चेन कुमार के रूप में की गई है. पुलिस पूछताछ में अर्जुन ने बताया कि वह दो साल पहले मिस्टर दिल्ली चुना गया था. लेकिन आर्थिक तंगी की वजह से वह आपराधिक घटनाओं में शामिल होने लगा. पुलिस ने दोनों आरोपियों को गिरफ्तार कर जेल भेज दिया है. घटना में शामिल दूसरा आरोपी लाजपत नगर में एक मोबाइल शोरूम में नौकरी करता था.